সনিয়া, খাড়্গে সহ বিরোধীদের রাম মন্দির উদ্বোধনে আমন্ত্রণ

নয়াদিল্লি: সনিয়া, খাড়্গে সহ বিরোধীদের রাম মন্দির (Ram Temple) উদ্বোধনে শ্রী রাম জন্মভূমি তীর্থক্ষেত্র ট্রাস্ট আমন্ত্রণ জানিয়েছে। আগামী ২২ জানুয়ারি সেই রাম লালার মন্দির উদ্বোধন করবেন প্রধানমন্ত্রী নরেন্দ্র মোদি। সেই মহাযজ্ঞ একযোগে বিরোধীদের আমন্ত্রণ করা হয়েছে। লোকসভা ভোটের আগে রাম মন্দির উদ্বোধন বিজেপির বড় স্ট্যাট্রেজি। নির্বাচনী প্রচারে অযোধ্যা ইস্যুটি প্রধান হয়ে উঠবে বলে মনে করা হচ্ছে। হিন্দু ভোট ব্যাঙ্ক বাড়াতে বড় রণকৌশল কেন্দ্রের।

রামজন্মভূমির মহাযজ্ঞে উদ্বোধনে উপস্থিত থাকার জন্য আমন্ত্রণ গিয়েছে কংগ্রেস নেত্রী সনিয়া গান্ধী (Sonia Gandhi), প্রাক্তন প্রধানমন্ত্রী মনমোহন সিং (Manmohan Singh) , কংগ্রেসের সর্বভারতীয় সভাপতি মল্লিকার্জুন খাড়গে, অধীর রঞ্জন চৌধুরী। এছাড়াও জেডিএস প্রধান তথা প্রাক্তন প্রধানমন্ত্রী এইচ ডি দেবে গৌড়াকেও আমন্ত্রণ পাঠিয়েছে ট্রাস্ট। সূত্রের খবর, আমন্ত্রণ পেলেও রাম মন্দির উদ্বোধনে উপস্থিত থাকছেন না কংগ্রেস নেতারা। অন্যদিকে, রাম মন্দির আন্দোলনের পুরোধা এলকে আডবাণী এবং মুরলী মনোহর যোশী মন্দির উদ্বোধনে থাকছেন না।

আরও পড়ুন: মামলায় তারিখ পে তারিখের দিন শেষ, বললেন শাহ

ট্রাস্ট সূত্রের খবর, অনুষ্ঠানে অংশ নিতে বিভিন্ন সম্প্রদায়ের প্রায় চার হাজার সাধুকে আমন্ত্রণ জানানো হয়েছে বলে জানিয়েছে ট্রাস্ট। বিভিন্ন ঐতিহ্যের শ্রদ্ধেয় সাধকদের আমন্ত্রণ জানানো হয়েছে। পাশাপাশি দেশের সমস্ত বিশিষ্ট ব্যক্তিদের আমন্ত্রণ জানানো হয়েছে। ট্রাস্ট বলেছে যে নতুন তীর্থক্ষেত্রপুরমে একটি তাঁবুর শহর স্থাপন করা হয়েছে যার মধ্যে ছয়টি নলকূপ, ছয়টি রান্নাঘর এবং একটি দশ শয্যার হাসপাতাল রয়েছে। সারাদেশের প্রায় ১৫০ জন চিকিৎসকরা এই হাসপাতালে তাদের সেবা দিতে সম্মত হয়েছেন।

আরও অন্য খবর দেখুন